OzLabs/hebrew-wiki-articles huggingface dataset:
אימרה הולו

אימרה הולו (במקור עד 1917 הירשברג,<ref>Az engedélyt tartalmazó BM rendelet száma/évszáma: 60107/1917. Forrás: MNL-OL 30795. mikrofilm 1059. kép 1. karton</ref> בהונגרית: Holló Imre; בלשגיארמט, 22 ביולי 1906<ref></ref> – בודפשט, 20 ביולי 1971)<ref></ref><ref></ref> היה מהנדס הונגרי, המהנדס הראשי של נורות ליבון וחשמל מאוחדת, זוכה פרס המדינה (1970) (פרס המדינה של הרפובליקה העממית ההונגרית היה פרס ממלכתי גבוה שהוקם על ידי המועצה הנשיאותית של הרפובליקה העממית ההונגרית בשנת 1963, אשר הוענק ליחידים או לקבוצות כהוקרה על הישגים מדעיים, כלכליים וטכניים יוצאי דופן בתחום).

== קורות חייו ==
אימרה הירשברג נולד במשפחה יהודית אורתודוקסית כילדם השלישי של פילפ הירשברג (1870–1940) מסגר, ושל אידה פריש (1871–1940). הוא למד בבית הספר התיכון המלכותי ההונגרי הממלכתי בעיר הולדתו. לאחר מכן סיים את לימודיו בבית הספר לתעשייה עליונה ובאקדמיה הטכנית וקיבל תואר מהנדס. מ-1930 עבד כמהנדס מכונות ולאחר מכן כמהנדס של אחד המפעלים בנורות ליבון וחשמל מאוחדת. בתקופת מלחמת העולם השנייה נלקח למחנות שירות העבודה (עבודות כפייה לגברים יהודים עבור הצבא ההונגרי). משנת 1945 השתתף בבנייה מחדש של חברת מנורת ליבון וחשמל מאוחדת, התחלת ייצורה והקמת ייצור מכונות. משנת 1953 הוא היה המהנדס הראשי של מפעל המכונות טכנולוגיות ואקום (Vakuumtechnikai Gépgyár). בשנת 1970 הוענק לו פרס המדינה על עבודתו ביצירת מכונות טכנולוגיות ואקום, קווי מכונות ומפעלים.<ref>Akadémiai Közlöny, 1970. április 17. (19. évfolyam) 6. szám</ref>

אשתו הייתה מגדולנה לזאר (1915–2011), עמה ערך החתונה האזרחית בבלשגיארמט ב-1938 (היה חובה להתחתן אזרחית) והחופה נערכה בבית הכנסת ברחוב קזינצי בבודפשט. נולד להם ילד אחד, מיהאי הולו (1945). הוא הובא למנוחות בבית הקברות היהודי ברחוב קוזמה (3C-2-6)

== עבודותיו העיקריות ==
* מכשירי מדידה ומדידה (בודפשט, 1949)
* טכנולוגיית ייצור ומדידה מכנית עדינה (בודפשט, 1952)
* שרטוט מקדים בתעשייה המכונות (בודפשט, 1952)
* מכשירי מדידה ומדידה בתעשיית המכונות (בודפשט, 1952)
* מכונות טכניקת ואקום (בודפשט, 1954)

== פרסים ==
* פרס המדינה (1970)

== לקריאה נוספת ==
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* (משפחת הולו (הירשברג) ולזאר נתונים ותצלומים מההיסטוריה של הולו (הירשברג) ומשפחת לזאר).
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([https://mek.oszk.hu/00300/00355/html/ABC05727/06407.htm לקסיקון ביוגרפי הונגרי]. עורכת ראשית אגנש קניירש)
== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/h-75B54/hollo-imre-75DFC/ אימרה הולו] באתר Arcanum
* [https://villamosok.hu/balazs/teher/ipvgk/vacuum/index.html מפעל המכונות בטכנולוגיית ואקום]

== הערות שוליים ==

קטגוריה:מהנדסים יהודים הונגרים
קטגוריה:מהנדסי חשמל יהודים
קטגוריה:אישים במחנות שרות העבודה (הונגריה)
קטגוריה:ניצולי השואה
קטגוריה:יהודים זוכי פרס המדינה
קטגוריה:בלשדיארמט: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1906
קטגוריה:הונגרים שנפטרו ב-1971
רשימת המושלים היהודים של אוסטרליה

היו מספר יהודים שנכנסו לתפקיד המושל של אחת המדינות או המושל הכללי של אוסטרליה. תפקיד זה הוא כנציגו של המלך באוסטרליה.

{| border="1" cellspacing="0" style="border-collapse:collapse;" class="wikitable sortable"
! style="width:10%;" | דיוקן
! style="width:20%;" | שם
! style="width:25%;" | תפקיד
! style="width:25%;" | שנות כהונה
! style="width:20%;" | מקור
|-
 סר זלמן כהן (1919–2011)
| המושל הכללי של אוסטרליה
| 1977–1982
|
|-
 (1953–)
| מושל ויקטוריה
| 2015–
|
|-
 סר אייזק אייזקס (1855–1848)
| המושל הכללי של אוסטרליה
| 1931–1936
|
|-
 סר מתיו נייתן (1862–1939)
| מושל קווינסלנד
| 1920–1925
|
|-
|
| (1923–2007)
| מושל ניו סאות' ויילס
| 1996–2001
|
|}

== ראו גם ==
* יהדות אוסטרליה
* 

== הערות שוליים ==

קטגוריה:יהדות אוסטרליה
עונת 2022 בגביע הליגות

עונת 2022 גביע הליגות היא מהדורת משחקי ידידות של גביע הליגות, תחרות כדורגל שנתית בין קבוצות מליגת ה-MLS ומליגת העל המקסיקנית בצפון אמריקה. המהדורה כללה חמישה משחקים בין קבוצות MLS לקבוצות מקסיקניות, המשחקים נערכו באוגוסט ובספטמבר 2022. המהדורה שימשה כתחליף חד-פעמי לגביע הליגות המתוכנן לשנת 2022, שלא התקיים עקב עומס משחקים ממונדיאל 2022 של פיפ"א וגורמים אחרים.

== הקבוצות ==
בטורניר השתתפו כ-8 מועדונים מה-MLS ומליגת העל המקסיקנית.

{| class="wikitable"
|-
! עמותה
! קבוצה
! מיקום
|-
| rowspan="3" | 
| קלוב אמריקה
| מקסיקו סיטי
|-
| אטלס
| גוודלחרה
|-
| גוודלחרה
| ספופן
|-
| rowspan="5" | 
| סינסינטי
| סינסינטי, אוהיו
|-
| לוס אנג'לס גלאקסי
| קרסון, קליפורניה
|-
| לוס אנג'לס
| לוס אנג'לס, קליפורניה
|-
| נאשוויל
| נאשוויל, טנסי
|-
| ריאל סולט לייק
| סנדי, יוטה
|}

== משחקים ==
{| class="wikitable"
!קבוצה א'
!תוצאה
!קבוצה ב'
|-
| לוס אנג'לס גלאקסי
|2 - 0
| גוודלחרה
|-
| לוס אנג'לס
|0 - 0 (5 - 6) (פ)
| קלוב אמריקה
|-
| סינסינטי
|3 - 1
| גוודלחרה
|-
| נאשוויל
|3 - 3 (4 - 2) (פ)
| קלוב אמריקה
|-
| ריאל סולט לייק
|1 - 2
| אטלס
|}

קטגוריה:תחרויות כדורגל ב-2022
קטגוריה:אמריקה הצפונית: כדורגל
קטגוריה:2022 בארצות הברית
ארוכי כנף

Boreus hyemalis.

ארוכי כנף או זְנַב-עַקְרַבָּאִים (שם מדעי: Mecoptera; מילולית: "mecos": ארוך ו-"ptera": כנף) היא סדרה של חרקים בעלי גלגול מלא הנחשבים לקרובי הזבובאים והפרעושים והם בעלי תפוצה גלובלית, אם כי נפוצים יותר לאורך אירואסיה ואפריקה יותר מאשר באמריקה ובאוסטרליה ולכמה איים כלל לא הגיעו.

ישנם יותר מ-600 מינים בסדרה, אם כי לעיתים מפרידים את בני הסדרה לקבוצות קטנות יותר. הסדרה תוארה למדע בידי החוקר אלפאוס ספרינג פקארד ב-1886.

חרקים אלה בעלי גוף מוארך עם ראשים גדולים בעלי לסתות חזקות וחרטום חד, כנפיהם גדולות ודומות לכנפי בריומאים ורגליים פסוקות ביעילות כשבקצה בטנם ישנו עוקץ כשל עקרב, אם כי ללא ארס. והם מגיעים לאורך של 2 ל-35 מ"מ ורבים מהם טורפים של פרוקי-רגליים אחרים היכולים לעוף ביעילות, אם כי חלקם גם אוכלי נבלות או יונקי צוף.

==מיון==
*משפחה Apteropanorpidae
*משפחה Boreidae
*משפחה Choristidae
*משפחה Choristopsychidae - נכחדה
*משפחה Englathaumatidae - נכחדה
*משפחה Eomeropidae
*משפחה Meropeidae
*קבוצה Mesopsychoidea - נכחדה
**משפחה Aneuretopsychidae
**משפחה Mesopsychidae
**משפחה Nedubroviidae
**משפחה Pseudopolycentropodidae
*משפחה Nannochoristidae
*קבוצה Panorpoidea
**משפחה Australochoristidae - נכחדה
**משפחה Austropanorpidae - נכחדה
**משפחה Cantabridae - נכחדה
**משפחה Dinopanorpidae - נכחדה
**משפחה Eorpidae - נכחדה
**משפחה Holcorpidae - נכחדה
**משפחה Orthophlebiidae - נכחדה
**משפחה Panorpidae
**משפחה Panorpodidae
**משפחה Protorthophlebiidae - נכחדה
**משפחה Worcestobiidae - נכחדה
*משפחה Permochoristidae - נכחדה
*קבוצה Raptipedia
**משפחה Bittacidae
**משפחה Cimbrophlebiidae - נכחדה
*סדרה פרעושים (Siphonaptera) ?

== קישורים חיצוניים == 

* 

קטגוריה:טקסונים שתוארו בידי אלפאוס היאט
קטגוריה:חרקים
קטגוריה:בעלי חיים שתוארו ב-1886
קטגוריה:טקסונים קיימים שהתפתחו בפרם
כאילו כלום לא קרה

כאילו כלום לא קרה הוא סרט טלוויזיה ישראלי משנת 1999 בבימויה של איילת ברגור, עם אסי דיין, רבקה נוימן וסיון שביט בתפקידים הראשיים.

התסריט נכתב בידי נועה ברנר והוא עוסק במשפחה שבנם החייל מעורב בפיגוע בצומת בית ליד ושעות המתח עד לבירור מצבו, חושפות את היחסים המורכבים בין בני המשפחה.

נועה ברנר זכתה לציון לשבח על התסריט ורבקה נוימן זכתה בציון לשבח לשחקנית בפסטיבל הקולנוע ירושלים, 1999.

הסרט הוצג במסגרת "ראשון בדרמה" בערוץ 3 בכבלים. הוא מוקדש ל[https://www.izkor.gov.il/זיו%20ברגור/en_b85c95b38090473b07a6ea867a165d3c סרן זיו ברגור] אחיה של הבמאית שנפל במילוי תפקידו שנה וחצי לאחר הפיגוע בבית ליד.

==תקציר העלילה==
סגן זיו גונן (גיא לואל) עומד לחזור ליחידתו. הוא נפרד מאמו נילי (רבקה נוימן) ומאחיו שי (טל קפיטולניק) ומצטרף לאביו גיורא (אסי דיין) שאמור להסיעו לצומת בית ליד.

הוא מבקש מאביו להורידו בצומת מורשה משם יעלה על טרמפ לצומת בית ליד וגיורא מסכים.

גיורא ממשיך בנסיעה ושומע ברדיו על פיגוע בצומת בית ליד. הוא עושה פניית פרסה לכיוון הצומת הזאת אך נעצר בפקק של כלי רכב ונאלץ לחזור הביתה. זיו לא עונה לו בביפר. בבית מעביר גיורא את חששותיו לנילי. נילי מזעיקה את בתם עינת (סיון שביט) והן מתחילות להתקשר לתחנות מידע בבתי חולים אך שמו של זיו לא מופיע שם.

השכנה דורית (חנה דרורי) מנסה לעודד את נילי. גם לה יש בן, ארז, המשרת בצה"ל. לדירה מגיע גם אורן (דני שטג), ידיד ותיק של עינת שמנסה לעזור למשפחה ועינת מתייחסת אליו בתחילה בקרירות.

נילי מאשימה את גיורא בכך שלא הסיע את זיו עד לצומת בית ליד כי אז היה מגיע לשם לפני הפיגוע. היחסים במשפחה מתערערים. נילי נוסעת למכון לרפואה משפטית ועינת משוטטת בחצר הבית ומבחינה בשני חיילים שמגיעים לבית ועולים במדרגות. היא בטוחה שהם באים לבשר על זיו אבל הם באים דווקא לדורית לבשר על ארז.

לבסוף היא מבחינה בחצר בזיו ששוטף עצמו במים מכל הלכלוך שספג בפיגוע ומתנפלת עליו ברגשות של זעם ואהבה. כל המשפחה חוגגת כשבטלוויזיה מדווחים על הלוויות ההרוגים. נילי מפילה את גביע היין ומכתימה את המפה אך מרגיעה את כולם כי "שום דבר לא קרה"...

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אסי דיין
|גיורא גונן
|
|-
|רבקה נוימן
|נילי גונן
|
|-
|סיון שביט
|עינת גונן
|
|-
|גיא לואל
|זיו גונן
|
|-
|טל קפיטולניק
|שי גונן
|
|-
|דני שטג
|אורן
|
|-
|חנה דרורי
|דורית
|שכנה
|}

==קישורים חיצוניים==

* 
*[https://www.youtube.com/watch?v=duaYGfzTNaE כאילו כלום לא קרה], באתר יוטיוב
*[https://www.edb.co.il/title/t0000498 כאילו כלום לא קרה], באתר אידיבי

קטגוריה:סרטי 1999
קטגוריה:סרטי טלוויזיה ישראליים
קטגוריה:סרטים ישראליים משנת 1999
קטגוריה:סרטים בעברית
קטגוריה:סרטים ישראליים המבוססים על סיפור אמיתי
מאיה קופשטיין

מאיה קופשטיין (2 ביולי 1975 – 22 בינואר 1995) הייתה חיילת בצה"ל, שנהרגה ב. במהלך הפיצוץ הראשון היא לא נפגעה, וחשה לעזרת הפצועים, אך אז אירע פיצוץ שני בו מצאה את מותה. על תפקודה באירוע זכתה בצל"ש אלוף ממשה קפלינסקי, אלוף פיקוד המרכז בשנת 2003.

== ביוגרפיה ==
מאיה קופשטיין נולדה בירושלים ב-2 ביולי 1975 לאיתן ואירית, הבכורה מארבעה ילדים. היא סיימה תיכון בבית הספר רנה קאסן בירושלים במגמת סוציולוגיה. בנעוריה הייתה פעילה בתנועת הצופים והתנדבה למגן דוד אדום.

עם סיום הלימודים בתיכון, בנובמבר 1993, התגייסה קופשטיין לצה"ל. בצבא עברה הכשרה כאלחוטנית בחיל הקשר. היא שירתה כמדריכת קשר של טירונים בחטיבת הצנחנים.<ref></ref><ref name=":0"></ref><ref name=":1"></ref>

== הפיגוע בצומת בית ליד ==

ביום ראשון ה-22 בינואר 1995, הייתה קופשטיין בדרכה לבסיס בו שרתה. היא המתינה להסעה בצומת בית ליד כשמחבל מתאבד התפוצץ במקום עם מטען רב עוצמה. בפיצוץ הראשון לא נפגעה קופשטיין, היא מיהרה לסייע לפצועים, אך באותו הרגע הגיע מחבל נוסף ופוצץ אף הוא מטען. בפיצוץ השני נהרגה קופשטיין יחד עם עוד 8 חיילים ואזרח. בסך הכל נהרגו בפיגוע 22 חיילים ואזרח.<ref name=":0" /> היה זה אחד הפיגועים הקשים שידעה מדינת ישראל והפיגוע הכפול הראשון בתולדותיה.

קופשטיין נקברה בבית הקברות הצבאי בהר הרצל בירושלים. לאחר מותה הועלתה לדרגת סמל.<ref name=":1" />

== לאחר מותה ==
משפחתה הנציחה את זכרה במספר דרכים: תרומת ספרים לבית כנסת בירושלים; ייסוד עמותה המעניקה מלגות לתלמידים מבית הספר "רנה קאסן", שמטפלים בילדים נכים; הקמת גן ציבורי בירושלים לזכרה, ושיפוץ גן המשחקים במוסד "אלווין" בירושלים שבו שוהה אחותה, עדי, הנקרא על שמה.<ref name=":0" />

בני משפחות החללים הקימו את "העמותה להנצחת חללי בית ליד – צומת השרון", עמותה שפועלת להקמת אתר הנצחה ליקיריהם. תלמידי בית-הספר היהודי "אפשטין", באטלנטה שבארצות הברית, נטעו עץ ב"יער הילדים" לזכרם של קופשטיין ושל החללים האחרים.<ref name=":1" />

הרמטכ"ל אמנון ליפקין שחק כתב למשפחתה: "מאיה שירתה כמדריכת קשר בבסיס האימונים של חטיבת הצנחנים ותוארה על ידי מפקדיה כחיילת אחראית, שמילאה את תפקידה במסירות וביסודיות, הדריכה באופן מקצועי את טירוני הצנחנים ואף לעיתים את מפקדי הצנחנים, להשתלבות בקורסים הפיקודיים".<ref name=":0" /><ref name=":1" /> במכתב תנחומים כתב מפקד היחידה: "שירותה המסור והאכפתי היה מופת לכולם. ...מאיה הייתה אהודה בקרב חיילי וחיילות הפלוגה, וחיוכה, כמו גם תלתליה האדמוניים, לא יישכחו מאתנו".<ref name=":1" />

בינואר 2003 העניק אלוף פיקוד מרכז, משה קפלינסקי, לסמלת מאיה קופשטיין ציון לשבח, שנמסר למשפחתה "על חירוף נפש, מימוש ערך הרעות תוך סיכון עצמי, אומץ לב, גילוי תושייה והיותה מופת ודוגמה".<ref name=":0" /><ref name=":1" />

== קישורים חיצוניים ==
* 

== הערות שוליים ==

קטגוריה:מעוטרי צל"ש אלוף
קטגוריה:ירושלים: אישים
קטגוריה:חללי צה"ל
קטגוריה:בוגרות תיכון רנה קסין
קטגוריה:בוגרי תיכון רנה קסין
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:אישים הקבורים בבית הקברות הצבאי בהר הרצל
קטגוריה:ישראליות שנולדו ב-1975
קטגוריה:ישראלים שנולדו ב-1975
קטגוריה:ישראליות שנפטרו ב-1995
קטגוריה:ישראלים שנפטרו ב-1995
מרי היילר

מרי היילר, באנגלית: Mary Hayllar לימים מרי ווטקינס וולס (1862–1950) הייתה אמנית בריטית ממשפחה שכללה חמישה ציירים מוכשרים. בהנהגת אביהם, היא ואחיותיה הוכשרו במיומנויות שראו אותן מוצגות באקדמיה המלכותית.

== ביוגרפיה ==
מרי היילר נולדה ב-1862 בכיכר מקלנבורג, בלונדון, לג'יימס היילר ולאלן פיבי.<ref>Matthew, H. C. G.; Harrison, B., eds. (2004-09-23), "Hayllar Family", The Oxford Dictionary of National Biography, Oxford: Oxford University Press,</ref> אביה היה צייר מיומן ועם הזמן היו לה שמונה אחים - ארבע אחיות וארבעה אחים. הם גרו בקאסל פריורי בוולינגפורד ואביה סידר להם שיעורי ציור החל בשעה עשר וכלה בארבע. הציורים שלהם היו של האנשים, המקומות והסצנות שסביבם. הבנות נהנו גם מחיים עשירים בטניס, גינון וציור.<ref>"CLARA". web.archive.org. 2018-08-20</ref> היא ואחיותיה למדו לשחות ולחתור.<ref name=":0">"Henry Maurice Watkins Wells — Magdalen War Memorial". slowdusk.magd.ox.ac.uk.</ref>
״לילד טוב״, 1880
אביה ושלוש מאחיותיה הציגו ציורים רבים באקדמיה המלכותית. הציורים הראשונים של מרי וג'סיקה שהוצגו היו בשנת 1880. הציור של ג'סיקה נקרא "הולכת לדודים שלי" והציור של מרי נקרא " לילד הטוב". אביה הציג שם לראשונה שלושים שנה לפני כן וכולן המשיכו כאשר הצטרפו אליהם אחיותיה אדית ב-1882 וקייט ב-1885.<ref>Graves, Algernon (1905). The Royal Academy of Arts; a complete dictionary of contributors and their work from its foundation in 1769 to 1904. University of California Libraries. London: H. Graves and co., ltd</ref> מרי הייתה הפחות פורייה מבין האחיות האמניות שכן ציוריה של ילדים וסצינות ביתיות היו רק באקדמיה עד 1885.<ref>"Leicester Galleries | A Bit of Sunlight"</ref> ציוריה הנדירים ידועים משולחנות תה עמוסים, הם נכללים בסדרות כמו ״מסיבת טניס״.<ref>"A VISION OF ARCADIA – AN IMPORTANT ENGLISH PRIVATE COLLECTION". Sotherby's. 2022.</ref> בסך הכל היא ציירה כ-24 ציורים בתקופת הציור שלה שנמשכה כחמש שנים.<ref name=":1">Hayllar, Mary Gabrielle (2012). Framing the Hayllar Sisters: a multi-genre biography of four English Victorian painters (Thesis thesis). UNSW Sydney. </ref>

מרי נישאה להנרי ווטקינס וולס ב-1887 והפסיקה להציג ציורים. היא עזבה את בית המשפחה אבל לא את ווליגפורד. היא וילדיה מופיעים בציורי אחיותיה. בעלה היה ראש עיריית וולינגפורד בשנת 1902. הם העסיקו תשעה משרתים ואחד מהם דיווח מאוחר יותר שבביתם היו הרבה ציורים אבל מרי מעולם לא ציירה. נהוג לחשוב שמרי חשבה שהיא למדה היטב אך היא לא אמנית מוכשרת.<ref name=":1" />

היא מתה ב-1950. הציור שלה של עונת הטניס של הדשא נמצא בגלריה לאמנות של סאות'המפטון.

=== חיים פרטיים ===
למרי היילר ולהנרי היו שישה ילדים. דורה ווטקינס נולדה ב-1886 והנרי מוריס נולד ב-1888. בתה השנייה, מיוריאל, נולדה ב-1891, ב-1913 היא נישאה לרופא. ביאטריס הייתה הילדה הרביעית שלה שהפכה לביטיס ליל והילדה החמישית שלה ג'ויס מרי הפכה לג'ויס מרי לילי. בנה האחרון, גיא, נולד ב-1903.<ref name=":0" />

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידות 1862
קטגוריה:בריטיות שנפטרו ב-1950
קטגוריה:בריטים שנפטרו ב-1950
ההרפתקה הגדולה של ברני

ההרפתקה הגדולה של ברני (באנגלית: Barney's Great Adventure) הוא סרט הרפתקאות, קומי ומוזיקלי אמריקאי לילדים, המבוסס על סדרת הטלוויזיה "החברים של ברני". הסרט נוצר על ידי שריל ליץ' ודניס דשאזר, בוים על ידי סטיב גומר ונכתב על ידי סטיבן ווייט.

הסרט הופץ במקור לראשונה בבתי הקולנוע ב-27 במרץ 1998 על ידי PolyGram Filmed Entertainment אֵירוֹפָּה. בישראל הסרט הופץ לראשונה בדיבוב עברי בשנת 1999 על ידי אולפני אלרום. אורך הסרט הוא כ-70 דקות, ושפת המקור שלו היא אנגלית.

== תקציר העלילה ==
העלילה מספרת על ברני וחבריו בובה בון, קודי, אבי ומרסלה, היוצאים עם אחרי הביצה המסתורית שבתוכה מגשים חלומות. לאחר שנודע שהביצה היא בונה חלומות, ברני והחבורה חייבים להחזיר את הביצה לאסם לפני שהיא בוקעת.

== הדמויות והמדבבים ==
הדיבוב העברי ביום על ידי שרון כהן באולפני אלרום.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|ברני
|בוב ווסט
|יהויכין פרידלנדר
|-
|בובה בון
|ג'ולי ג'ונסון
| rowspan="2" |ציפי מור
|-
|ביג'יי
|פטי ווירץ
|-
|קודי
|טרוור מורגן
|מורן סופר
|-
|אבי
|דיאנה רייס
|ענת ארליך
|-
|מרסלה
|קיילה פראט
|מיטל מיכאלי
|-
|סבא גרינפילד
|ג'ורג' הרן
|אלברט כהן
|-
|סבתא גרינפילד
|שירלי דאגלס
|גאולה נוני
|-
|מילדרד גולדפינץ'
|רנה מדלין לה גרייה
|אפי בן ישראל
|-
|אבא
|אלן פאוסט
| rowspan="2" |עפרון אטקין
|-
|נהג
|
|}
בנוסף דיבבו בדיבוב העברי יורם יוספסברג, שמחה ברבירו, דני שגב ושרון כהן.

== קישורים חיצוניים ==

* 

קטגוריה:סרטים מבוססי סדרות טלוויזיה
ברנרד קורטואה

ברנרד קורטואה (בצרפתית: Bernard Courtois; (8 בפברואר 1777 – 27 בספטמבר 1838) היה כימאי צרפתי שגילה את היוד.

אביו היה יצרן אשלגן חנקתי, אחד ממרכיבי אבק השרפה. באותו זמן הייתה צרפת במלחמת נפוליאון וצריכת אבק השריפה גברה. לצורך הפקתה בודד אשלגן חנקתי מאצות ים שנשרפו, נשטפו במים והושרו בחומצה גופרתית. היוד נתגלה בטעות: כאשר הוסיף ברנרד בשנת 1811 עודף חומצה גופרתית, נפלט גז סגול, שהתעבה והתגבש כשנגע במשטחים קרים. ברנרד סבר שזהו יסוד חדש.

לאחר שנתן לחבריו (שארל ברנר, ניקולא קלמנט, ז'וזף לואי גה-ליסאק ואנדרה מרי אמפר) דגימה מהיסוד החדש, הם החלו במחקר. ב-1813 נתן אחד החוקרים דגימה מהחומר להאמפרי דייווי, שהבחין בדמיון לכלור. מאוחר יותר שלח האמפרי דייווי מכתב לחברה המלכותית בלונדון והודיע להם שזיהה יסוד חדש, דבר שמאוחר יותר גרם לוויכוח בין החוקרים.

== ביוגרפיה ==
קורטואה הוכר על ידי האמפרי דייווי וז'וזף לואי גה-ליסאק כמגלה האמיתי של יוד. הוא התחיל לייצר יוד איכותי ומלחיו בשנת 1822. בשנת 1831 הוענק לו 6,000 פרנק כחלק מפרס מונטיון על ידי L'Academie royale des sciences בשל הערך הרפואי של יסוד זה. הוא סבל מקשיים כלכליים עד סוף חייו ומת ב-27 בספטמבר 1838. הוא היה בן 61 ולא נותרו לו נכסים עבור אלמנתו או בנו. בשנת מותו, כתב העת Journal de chimie médicale ציין את מותו תחת הכותרת "הספד":<blockquote>"ברנרד קורטואה, מגלה היוד, מת בפריז ב-27 בספטמבר 1838, והותיר את אלמנתו ללא הון. אילו, עם גילוי זה, קורטואה היה מוציא תעודת המצאה, הוא היה בעל אחוזה גדולה."</blockquote>

==קישורים חיצוניים==

* 

קטגוריה:בוגרי אקול פוליטקניק
קטגוריה:יוד
קטגוריה:מגלי יסודות כימיים
קטגוריה:ילידי 1777
קטגוריה:נפטרים ב-1838
CNR מיוזיק

CNR היא חברת תקליטים, וידאו ואודיו הולנדית. היא נוסדה בשנת 1937 בשם CNR רקורדס בידי קורנליס ניקולאס רוד, שעשה את הונו כיצרן של אהילים וגופי תאורה אחרים.<ref name=":0"></ref>

== רקע ==
רוד ראה בחברת התקליטים שלו רק תחביב, אבל דברים השתנו לטובה בתחילת שנות ה-50 של המאה ה-20 כאשר CNR רכשה זכויות הפצה ושיווק עבור כמה חברות תקליטים זרות שהתמחו במוזיקת פופ ומוזיקה קלאסית. בהמשך לכך, פעל והחתים אמנים מקומיים על חוזי הקלטות.<ref name=":0" /> אחת ההצלחות הגדולות הראשונות של CNR הייתה החתמת הזמר ההולנדי גרט טימרמן, שהפך לאחד מהאמנים הנמכרים ביותר בהולנד מסוף שנות ה-50. בשנות ה-60 של המאה ה-20, CNR זכתה לאחת מהצלחותיה הגדולות ביותר כאשר אמנים כמו טריו הלניק, גרט טימרמן (שהיה גם חלק מצמד, Gert & Hermien) והיינצ'ה, זמרת הולנדית חתמו על חוזה הקלטות במסגרת החברה.<ref name=":0" /> מיליוני עותקים מתקליטיהם נמכרו ברחבי אירופה.

באפריל 1999 יצא האלבום Free של הזמרת-יוצרת הישראלית דנה אינטרנשיונל בהוצאת CNR מיוזיק.<ref></ref>

== קישורים חיצוניים ==
* 

== הערות שוליים ==

קטגוריה:חברות תקליטים
מות הפרפר

מות הפרפר הוא אלבום האולפן הרביעי של הזמרת הישראלית חוה אלברשטיין. את האלבום הוציאה לאור בשנת 1968 חברת התקליטים CBS ישראל.<ref name=":0"></ref> האלבום יצא באותה השנה בה יצא האלבום שירי רחל ביחד עם הזמר והמלחין דני גרנות.<ref name=":0" /><ref></ref> בעטיפת האלבום מוצגות תמונות שונות של אלברשטיין, כמו גם איור של פרפר.<ref name=":0" />

במסגרת האלבום, הקליטה אלברשטיין להיטים כדוגמת "מות הפרפר", "כפל", "חיוכים" ו"בשביל אל הברכות".<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1968
קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
שירי רחל (אלבום)

שירי רחל הוא אלבום האולפן החמישי של הזמרת הישראלית חוה אלברשטיין. את האלבום הוציאה לאור בשנת 1968 חברת התקליטים CBS ישראל.<ref name=":1"></ref> האלבום יצא באותה השנה בה יצא האלבום מות הפרפר שזכה להצלחה מסחרית.<ref name=":0"></ref><ref name=":1" /> את האלבום שירי רחל הקליטה אלברשטיין לצד הזמר והמלחין דני גרנות לכבוד מופע משותף שהעלו השניים והוקדש לשירי רחל המשוררת.<ref name=":1" />

במסגרת האלבום, הקליטו אלברשטיין וגרנות שירים ידועים כדוגמת "רק על עצמי", "בגני נטעתיך", "עקרה", "אני" ו"זמר נוגה".<ref name=":0" />

במקביל להוצאת האלבום, עלה בתחילת דצמבר 1968, מופע של שירי רחל, שהגיע במרץ 1969 ל-100 הופעות. המופע הועלה בתיאטרון צוותא, בהפקת מרים עציוני ובבימויה של עדנה שביט. ליקוט השירים וכתיבת הטקסט: אורי מילשטיין. השתתפו בו כזמרים, חוה אלברשטיין ודני גרנות. כשחקנים המקריאים את שירי ומכתבי רחל השתתפו דודו טופז (בהמשך הוחלף על ידי צדי צרפתי) וטוני זילברמן.

עיצוב עטיפת האלבום נעשה על ידי דן ריזינגר.
מילות כל השירים הם של רחל המשוררת.

== רשימת רצועות ==

== קישורים חיצוניים ==

* 

== הערות שוליים ==

קטגוריה:אלבומי 1968
קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
אוי כי ירד אש

אוי כי ירד אש היא קינה לתשעה באב מאת רבי טביומי בן ישראל. היא נאמרת ברוב קהילות הספרדים לאחר ערבית.

==מנהגים==
רוב בני עדות המזרח נהגו לומר קינה זו קודם תפילת ערבית, ורק כשתשעה באב חל ביום חול, אך כשחל במוצאי שבת לא נהגו לאומרו.

==שימושים נוספים==
פעמים רבות נוסח "אוי כי כי ירד אש" משמש להספד.

==קישורים חיצוניים==
* 
* [https://www.nli.org.il/he/piyut/Piyut1song_010271500000005171/NLI אוי כי ירד אש], אתר הפיוט והתפילה
*

==הערות שוליים==

קטגוריה:קינות לתשעה באב
אאדה עד חוג שמים

אאדה עד חוג שמים היא קינה שחיבר רבי אלעזר הקליר הנאמרת על פי נוסח אשכנז בתשעה באב. הקינה עוסקת בצער על החורבן ובבקשה שאלוהים יגאל ויחזיר את עם ישראל לציון.

==מבנה הקינה==
הקינה הקודמת איכה אצת באפך משרשרת ומקשרת לקינה זו. אולם, מחרוזת מעבר זו אינה זהה בין המנהגים. בנוסח אשכנז מחרוזת המעבר היא:
:תָּאַנְנוּ לִשְׁפּוֹךְ לֵב כַּמַּיִם. עַל מָה בְּיוֹם זֶה נִשְׁבִּינוּ פַּעֲמַיִם. זָכְרִי בִּהְיוֹתִי בְּשַׁלְוָה יוֹשֶׁבֶת בִּירוּשָׁלַיִם. רָגַנְתִּי, וְעַתָּה אַאֲדֶה עַד חוּג שָׁמָיִם:
המילה הראשונה משתרשרת לסוף הקינה, ואחריה חתום שם המחבר 'לעזר' (קיצור מקובל בארץ ישראל לאלעזר), ועל כן סביר שהיא מקורית.

בנוסח איטליה הוחלפה מחרוזת מעבר זו במחרוזת מעבר אחרת החתומה 'שמואל':
:לָנוּ שִׁחֵת צַר וְתִעֵב כִּמְנֻדֶּה. מִפְּנֵי נְתִינַת נֶדֶה. וּבְכֵן בְּמַר נֶפֶשׁ אֶדַּדֶּה. אֶבְכֶּה וַאֲבַכֶּה עַל פִּי בוֹדֶה. לָמָּה תַּחַת עֹל רוֹדֶה. מֵחוּג וְעַד חוּג אֶאֱדֶה:

בתי הפיוט מסתיימים בפסוק מן התנ"ך.

==קישורים חיצוניים==

* 
* 
* 
* 
* 

קטגוריה:קינות לתשעה באב
קטגוריה:פיוטי אלעזר בירבי קליר
Bombs Away

"Bombs Away" (בעברית: "פצצות משם") הוא סינגל שהוקלט על ידי הזמרת הישראלית עדי אולמנסקי. יצא לאור ב-23 באוגוסט 2017 בהוצאה עצמאית, והוא נכלל הרצועה ה-11 באלבום האולפן השני של הזמרת, Bad Intentions.

== רקע וכתיבה ==
השיר נכתב על ידי כריס מוריי, לייקמיינדס ואולמנסקי, שגם הפיקה אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-150 אלף השמעות. לא הופק עבורו וידאו קליפ רשמי, אך קטע אודיו שלו פורסם בערוץ היוטיוב הרשמי של אולמנסקי. ב-23 בנובמבר יצאה גרסה אקוסטית לשיר, שזכתה להצלחה גבוהה. היא אף הגיע למקום התשיעי ב.

== מיקומי שיא ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי עדי אולמנסקי
קטגוריה:שירים באנגלית
אוליבייה-מאקסנס פרוספר

אוליבייה-מאקסנס פרוספר (בצרפתית: Olivier-Maxence Prosper; נולד ב-25 בפברואר 2003) הוא כדורסלן קנדי המשחק בעמדות הסמול פורוורד והפאוור פורוורד בדאלאס מאבריקס.

==קריירה==
פרוספר נולד במונטריאול, קנדה,<ref></ref> לאב שנולד בהאיטי ולאם קנדית, שניהם כדורסלני עבר.<ref></ref> הוא למד בתיכון מקומי, שלא הייתה לו קבוצת כדורסל,<ref></ref> ובגיל 16 עבר לאילינוי כדי לשחק כדורסל בתיכון שם.<ref></ref> לאחר מכן עבר לאקדמיית ה-NBA במקסיקו סיטי.<ref></ref> הוא בחר לשחק עבור קבוצת הכדורסל של אוניברסיטת קלמסון,<ref></ref><ref></ref> אך מיעט לשחק<ref></ref><ref></ref> ועבר לקבוצת הכדורסל של אוניברסיטת מרקט.<ref></ref> בעונתו הראשונה הוא העמיד ממוצעים של 6.6 נקודות ו-3.3 ריבאונדים למשחק, ובעונתו השנייה השתפר ורשם 12.5 נקודות, 4.7 ריבאונדים ו-0.9 חטיפות למשחק.<ref></ref>

ב-12 באפריל 2023 הכריז כי יתמודד בדראפט 2023 ב-NBA.<ref></ref> בדראפט נבחר פרוספר בבחירה ה-24 על ידי סקרמנטו קינגס,<ref></ref> אך הועבר בטרייד לדאלאס מאבריקס, יחד עם רישון הולמס.<ref></ref> ב-16 ביולי חתם על חוזה רשמי בדאלאס.<ref></ref>

==קישורים חיצוניים==

==הערות שוליים==

קטגוריה:כדורסלנים קנדים
קטגוריה:מונטריאול: כדורסלנים
קטגוריה:כדורסלני אוניברסיטת קלמסון
קטגוריה:כדורסלני אוניברסיטת מרקט
קטגוריה:כדורסלני דאלאס מאבריקס
קטגוריה:בחירות דראפט של סקרמנטו קינגס
קטגוריה:ספורטאים קנדים בארצות הברית
קטגוריה:קנדים שנולדו ב-2002
כריס הארמס

הארמס בהצגת השיר הגרמני
כריס הארמס ב-2017, פסטיבל פוירטל וופרטל
כריס הארמס (בגרמנית: Chris Harms; נולד ב-22 בינואר 1980, בשם כריסטיאן זימון קרוגמן: Christian Simon Krogmann) הוא מוזיקאי גרמני. הוא המייסד, הזמר והסולן של להקת לורד אוף דה לוסט מאז 2009.<ref></ref>

== ביוגרפיה ==
הארמס מצא מקור להשראה מוזיקלית בגיל אחת עשרה, כשחבר לכיתה נתן לו את האלבום של Roxette Joyride. עד היום, הארמס מגדיר את עצמו כמעריץ גדול של הלהקה.<ref></ref> הוא גם טוען שפיתח את נטייתו הנוכחית לאיפור ולק כחלק מהופעתו הבימתית באמצעות הסגנון של כותב השירים, הגיטריסט והזמר השותף של הלהקה. מאוחר יותר נוספה הזמרת האמריקאית ליידי גאגא כמודל מוזיקלי נוסף שלו.

הארמס כתב את שיריו הראשונים בגיל 15. בגיל זה הוא גם רכש את חוויות הלהקה הראשונות שלו. בגיל 17 הוא שר בהפקת תיאטרון בית ספרית של אופרה מפורסמת.

ב-1999, הארמס הקים את הלהקה הראשונה שלו, Philiae. שאותה גם עזב ב-2004. באותה שנה הוא עזר להקים את להקת הגלאם רוק The Pleasures. בלהקה זו עבד כגיטריסט, זמר ומפיק.<ref></ref>

משנת 2002 למד הרמס הנדסת שמע במכון SAE, סיים את לימודיו ב-2004 ולאחר מכן עבד כמרצה מספר שנים. בשנת 2006 הצטרף הארמס ללהקת האלקטרו אונטרארט כזמר וככותב שירים. ב-2007 הוא היה הגיטריסט של ביג בוי. כמו כן בשנת 2007 הוא התחיל את פרויקט ה-"לורד", שלימים הפך ל-"לורד אוף דה לוסט". במהלך עבודתו כמרצה ל-SAE, הוא גייס את רוב חבריו המוזיקאים משורות בוגרי SAE לפרויקט הלהקה החדש שלו, לורד אוף דה לוסט.

במקביל לפרויקטים של הלהקה שלו, הארמס עבד כמפיק באולפני Hammer, שנשרפו ב-2013. בשנות העשרים לחייו הלחין, בין היתר, שיר פרסומת ששווקו תחת שם המותג "ג'מבה" ולפי דבריו, עדיין מלחין שירי מסיבה למוזיקאים אחרים תחת שם בדוי. הוא עבד כמוזיקאי ומהנדס סאונד בהפקות של סרטים גרמנים שונים לאורך השנים.

להרמס ולשותפיו העסקיים יש מקום קבוע באולפני Chameleon בהמבורג. הארמס עדיין מלחין ומפיק עבור מוזיקאים ולהקות אחרות מז'אנרים שונים, בעבר עבור יואקים ויט ונינו דה אנג'לו. עבור ויט הוא היה אחראי כמפיק ל-3 אלבומים שונים. מאז 2019, הארמס עבד באופן קבוע גם כמפיק עם חבר להקות שונות ולא רק עם אומנים יחידים. כמו כן, הוא גם מפיק קליפים (Prison מאת לורד אוף דה לוסט) ונותן שיעורי צ'לו.<ref></ref>

במרץ 2023 הוא נבחר לייצג את גרמניה בתחרות האירוויזיון עם לורד אוף דה לוסט והשיר Blood & Glitter (בעברית: דם ונצנצים).<ref></ref> בינואר 2023, השיר נכנס למצעד האלבומים הגרמני, וסיים במקום הראשון. השיר סיים במקום האחרון בגמר האירוויזיון.

== חיים אישיים ==
הארמס נשוי למקעקעת אניה קרוגמן, ויש לו בן אחד. הוא מתגורר ברובע סנט פאולי בהמבורג.<ref></ref>

==קישורים חיצוניים==

== הערות שוליים ==
מרכוס סאסר

מרכוס ג'רום סאסר ג'וניור (באנגלית: Marcus Jerome Sasser Jr.; נולד ב-21 בספטמבר 2000) הוא כדורסלן אמריקאי המשחק בעמדות הקלע והרכז בדטרויט פיסטונס.

==קריירה==
סאסר נולד בדאלאס, טקסס, לאב כדורסלן עבר. גם דודיו, ג'ייסון וג'ריל ססאר היו כדורסלנים, שאף שיחקו ב-NBA.<ref></ref> הוא שיחק כדורסל בתיכון מקומי, ובחר לשחק עבור קבוצת הכדורסל של אוניברסיטת יוסטון.<ref></ref><ref></ref><ref></ref><ref></ref> ב-9 בינואר 2021 קלע 28 נקודות, מתוכן שמונה שלשות, בניצחון 71–50 על טולאן.<ref></ref>

ב-30 במרץ 2023 הכריז כי יתמודד בדראפט 2023 ב-NBA.<ref></ref> בדראפט נבחר סאסר בבחירה ה-25 על ידי ממפיס גריזליס, אך הועבר בטרייד לדטרויט פיסטונס,<ref></ref> חתם על חוזה בקבוצה והצטרף לסגל הקבוצה לליגת הקיץ של ה-NBA. במשחקו האחרון בטורניר קלע 40 נקודות והוסיף חמישה אסיסטים, שלושה ריבאונדים, חטיפה אחת וחסימה אחת ב-30 דקות משחק.<ref></ref>

==סטטיסטיקות קריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|- 
| || דטרויט || 71 || 11 || 19.0 || 0.428 || 0.375 || 0.879 || 1.8 || 3.3 || 0.6 || 0.2 || 8.3
|- style="background-color:#80BFFF; font-weight:bold;" ||
| colspan="2" | קריירה || 71 || 11 || 19.0 || 0.428 || 0.375 || 0.879 || 1.8 || 3.3 || 0.6 || 0.2 || 8.3
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת יוסטון
קטגוריה:כדורסלני דטרויט פיסטונס
קטגוריה:בחירות דראפט של ממפיס גריזליס
קטגוריה:אמריקאים שנולדו ב-2000
אודליה כרמון

אודליה כרמון (נולדה ב-29 בספטמבר) היא יועצת תקשורת ואסטרטגיה, פסיכותרפיסטית קוגניטיבית התנהגותית (CBT), סופרת, מרצה ויוצרת ישראלית.

== ביוגרפיה ==
נולדה בישראל למרדכי כרמון, מומחה להתפלת מים שעבד בארגון הבריאות העולמי של האו"ם ולמלכה, אחות מוסמכת, למשפחה בת 5 נפשות. עקב מקצועו של אביה, המשפחה התגוררה בניגריה, מלטה ועד גיל 14 הספיקה לבקר בכ-20 ארצות.

לאחר השיבה לישראל למדה בפנימיית 'הדסים' באבן יהודה ולאחר סיום לימודיה, התגייסה ליחידת קישור לאו"ם בראש הנקרה.

== קריירה ==
לאחר שירותה הצבאי למדה לתואר ראשון בספרות אנגלית באוניברסיטת תל אביב ובמקביל עבדה כדיילת אוויר באל על. בגיל 24, עברה לניו יורק עם בעלה ולמדה לתואר שני בתקשורת ב-NYIT תוך כדי עבודה במשלחת הביטחונית.

לאחר סיום התואר החלה לעבוד כעוזרת הדובר ולאחר עזיבתו החלה לעבוד כדוברת משלחת ישראל ה-28 לאו"ם. כאשר בנימין נתניהו חזר לישראל מארצות הברית בשנת 1988, הוא הציע לכרמון לחזור איתו ולעבוד לצידו במערכת הפוליטית. כרמון הסכימה ושימשה כראש הלשכה שלו בקמפיין הבחירות באותה השנה.

לאחר מינויו של משה קצב לשר התחבורה בממשלת יצחק שמיר, כיהנה כרמון כיועצת התקשורת של קצב עד לנפילת הממשלה בשנת 1992, לאחריה החלה לעבוד בסקטור הפרטי.

בשנת 1999, חזרה לזירה הפוליטית כיועצת התקשורת של דוד לוי ששימש כשר החוץ בממשלת אהוד ברק. לאחר התפטרותו של לוי מהממשלה הצטרפה כיועצת התקשורת של אריאל שרון ושימשה כיועצת התקשורת של ראש הממשלה, הן בקמפיין הבחירות והן בעת כהונתו כראש ממשלה.

לאחר פרישתו של עוזי לנדאו מהפריימריז לרשות הליכוד, כרמון חזרה לעבוד עם בנימין נתניהו במערכת הבחירות של 2006. במהלך העבודה המשותפת עם נתניהו, התפוצצה פרשת קצב. כרמון המשיכה בתפקידה עד לפרשת השכר שפרצה בינה לבין הזוג נתניהו והייתה גם מקור לסכסוך המתמשך עם איילת שקד ונפתלי בנט.

לאחר מכן, כרמון החלה בלימודי תואר שני נוסף בפסיכותרפיה קוגניטיבית התנהגותית, כאשר נושא התזה שלה היה "תגובה מושהית להטרדה מינית במקום העבודה".

בשנת 2011 הוכרע הדין בפרשת קצב, כאשר חבר השופטים ציין "התרשמנו שא.כ. הינה אישה חזקה, מנוסה, אינטליגנטית, רהוטה, חריפת מחשבה וחדת לשון, שמסרה עדותה באריכות, בפתיחות ובכנות, ובהיותה מודעת לחולשותיה האנושיות היא לא ניסתה להסתיר ולייפות חלקים לא מחמיאים באישיותה. אנו מקבלים את עדותה, ולא מפקפקים בלו בפרט אחד שסיפרה לבית המשפט".<ref></ref>

בשנת 2013 הוציאה את הספר "אשת הסוד" שהפך לרב מכר.

בשנת 2016 קיבלה פניה מהתסריטאי אברהם שלום לוי שהציע לה ליצור תסריט המתבסס על הסיפור שלה. כרמון נענתה לבקשה, ויחד עם אברהם שלום לוי ותמר מרום, היא יוצרת שותפה של הסדרה הסדרה "אלף" המשודרת כיום ב-yes, בהשראת ספרה "אשת הסוד" וסיפורה האישי.

כרמון מרצה בארץ בארץ בעולם על תחום התמחותה בפסיכותרפיה ועל מחיר ההתמודדות והחשיפה של הטרדות מיניות והן בהרצאות על נושאים פוליטיים.

== חיים אישיים ==
מתגוררת בתל אביב, נשואה ואם לשלושה.

== תארים אקדמאיים ==
* תואר ראשון בספרות אנגלית באוניברסיטת תל אביב - 1984
* תואר שני בתקשורת ב-NYIT - 1986
* תואר שני בפסיכותרפיה קוגניטיבית התנהגותית בשלוחה הישראלית של אוניברסיטת דרבי באנגליה - 2009

== קישורים חיצוניים ==

# 
# 
# 
# 
# 
# 
# 
# 
# 
# 
# 
# 
# 
# 
# 
# 

== הערות שוליים ==

קטגוריה:יועצות תקשורת ישראליות
קטגוריה:יועצי תקשורת ישראלים
קטגוריה:בוגרות פנימיית הדסים
קטגוריה:בוגרי פנימיית הדסים
קטגוריה:בוגרי אוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קטגוריה:פסיכותרפיסטיות ישראליות
קטגוריה:סופרות ישראליות
קטגוריה:יוצרות
קייל אלכסנדר

קייל ג'ון סולומון אלכסנדר (באנגלית: Kyle John Solomon Alexander; נולד ב-21 באוקטובר 1996) הוא כדורסלן קנדי המשחק בעמדת הסנטר והפאוור פורוורד בהפועל תל אביב מליגת העל בכדורסל והיורוקאפ.

== קריירה בתיכון ==
אלכסנדר נולד בסקארבורו, אונטריו, וגדל במילטון. הוא למד במכינת אורנג'וויל, ושיחק במקור כדורגל וכדורעף לפני שעבר לכדורסל בשנת ה שלו. אלכסנדר היה שותפו לחדר של גארד הדנוור נאגטס לעתיד, ג'מאל מארי. בנוסף שיחק אלכסנדר עם מארי גם בקבוצת איגוד האתלטים החובבים CIA Bounce.

== קריירת מכללות ==
אלכסנדר שיחק כדורסל מכללות במדי אוניברסיטת טנסי במשך ארבע שנים. כ הוא העמיד ממוצעים של 7.3 נקודות, 6.6 ריבאונדים ו-1.7 חסימות ב-23.8 דקות למשחק, והוביל את הקבוצה לשמינית גמר טורניר אליפות המכללות בכדורסל (Sweet Sixteen), כשקלע 61.4% מהשדה ו-42.9% לשלוש.

== קריירה מקצועית ==
=== סו פולס סקייפורס (2019–2020) ===
לאחר שלא נבחר בדראפט ה-NBA {{כ}}2019 הצטרף אלכסנדר למיאמי היט לליגת הקיץ של ה-NBA. ב-15 ביולי 2019 הוא חתם על חוזה מחנה אימונים עם הייט. לאחר מחנה האימונים צורף אלכסנדר לסגל קבוצת ליגת הפיתוח של ההיט, סו פולס סקייפורס.

=== מיאמי היט (2020) ===
ב-15 בינואר 2020 חתם אלכסנדר על חוזה דו כיווני עם מיאמי היט. למחרת פורסם שהוא הושבת בשל פציעה בברך. הוא ערך את הופעת הבכורה שלו ב-NBA ב-6 באוגוסט 2020, אז שיחק דקה אחת מהספסל ורשם ריבאונד אחד בהפסד 116–130 למילווקי באקס. ההיט הגיעו לגמר ה-NBA ב"בועה", אך הפסידו בשישה משחקים ללוס אנג'לס לייקרס.

=== פואנלברדה (2020–2022) ===
ב-2 בדצמבר 2020 חתם אלכסנדר בפואנלברדה מליגת ה-ACB הספרדית, במדיה העמיד ממוצעים של 9 נקודות ו-6.2 ריבאונדים למשחק. ב-23 באוגוסט 2021 הוא חידש את חוזהו בקבוצה.

=== סקארבורו שוטינג סטארס (2022) ===
ב-16 במאי 2022 חתם אלכסנדר בסקארבורו שוטינג סטארס מליגת העל הקנדית בכדורסל .

=== ולנסיה (2022–2023) ===
ב-22 ביולי 2022 חתם אלכסנדר בוולנסיה מה-ACB והיורוליג. ב-26 ביוני 2023 הוא נפרד מהמועדון.

=== הפועל תל אביב (2023–הווה) ===
ב-26 ביולי 2023 חתם אלכסנדר בהפועל תל אביב מליגת העל בכדורסל והיורוקאפ.

== חיים אישיים ==
אלכסנדר הוא בנם של ג'וזף ואודרי אלכסנדר. אביו שיחק כדורסל מכללות באוניברסיטת ניאגרה מ-1982 עד 1986. יש לו שתי אחיות בשם קיילה וקסיה. קיילה היא גם כדורסלנית מקצוענית, ששיחקה במדי נבחרת קנדה בכדורסל נשים, אותה ייצגה בטורניר הכדורסל באולימפיאדת טוקיו (2020), וליגת ה-WNBA.

== קישורים חיצוניים ==

== הערות שוליים ==

קטגוריה:כדורסלנים קנדים
קטגוריה:כדורסלני ולנסיה
קטגוריה:שחקני NBA שלא נבחרו בדראפט
קטגוריה:כדורסלני אוניברסיטת טנסי
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני מיאמי היט
קטגוריה:סנטרים (כדורסל)
קטגוריה:כדורסלני פואנלברדה
קטגוריה:כדורסלני הפועל תל אביב
קטגוריה:ספורטאים קנדים בספרד
קטגוריה:ספורטאים קנדים בארצות הברית
קטגוריה:קנדים שנולדו ב-1994
רוברט טיילור (כדורגלן)

רוברט תומאס טיילור (פינית: Robert Thomas Taylor; נולד ב-21 באוקטובר 1994) הוא כדורגלן פיני המשחק בעמדת הקישור בקבוצת ה-MLS אינטר מיאמי ובנבחרת פינלנד.

== קריירה ==
טיילור הצטרף לקבוצת הנוער של יבסקילה בשנת 2004 והיה חלק מהמועדון עד שהגיע לקבוצה הבוגרת. במהלך תקופה זו, הוא שיחק באנגליה, מדינת הולדתו של אביו, עם נוטינגהאם פורסט ואז עם לינקולן סיטי. ב-2011 הצטרף טיילור ללינקולן סיטי לשנתיים. ב-2013 הושאל טיילור לבוסטון טאון מהליגות הנמוכות באנגליה, שם הוא שיחק במשחק אחד. טיילור שיחק עבור יבסקילה מליגת המשנה בפינלנד עד שנת 2015. ביולי 2017, טיילור נמכר לא.י.ק סולנה השוודית בסכום של כ-100,000 יורו.<ref></ref> הוא הצטרף לטרומסה בהשאלה לעונת 2018 ולאחר סיום השאלתו טיילור עבר לטרומסה באופן רשמי. ב-20 בינואר 2020, טיילור חתם על חוזה לשלוש שנים עם קבוצת בראן. ב-11 בפברואר 2022, טיילור הצטרף לקבוצת ה-MLS, אינטר מיאמי.

== נבחרות לאומית ==
רוברט טיילור שיחק בנבחרות הצעירות של פינלנד בכל הגילאים. את הופעת הבכורה שלו בנבחרת פינלנד ערך ב-9 בינואר 2017, כאשר נכנס כמחליף בניצחון 0-1 על נבחרת מרוקו במשחק ידידות.

ב-11 באוקטובר 2020, כבש טיילור את שערו הראשון בנבחרת הבוגרת בניצחון 0-2 על נבחרת בולגריה במסגרת ליגת האומות של אופ"א.

==קישורים חיצוניים==

== הערות שוליים ==

קטגוריה:כדורגלנים פינים
קטגוריה:קשרי כדורגל פינים
קטגוריה:כדורגלני א.י.ק סולנה
קטגוריה:כדורגלני בראן
קטגוריה:כדורגלני אינטר מיאמי
קטגוריה:כדורגלני נבחרת פינלנד
קטגוריה:פינים שנולדו ב-1994
Snow (שיר של עדי אולמנסקי)

"Snow" (בעברית: "שלג") הוא סינגל שהוקלט על ידי הזמרת הישראלית עדי אולמנסקי. יצא לאור ב-23 באוגוסט 2017 בהוצאה עצמאית, והוא נכלל הרצועה הרביעית במיני-אלבום השני של הזמרת, . גרסת ה"שואו" של השיר נכללה כרצועה ה-12 והאחרונה באלבום האולפן השני שלה, Bad Intentions.

== רקע וכתיבה ==
השיר נכתב על ידי אולמנסקי, שגם הפיקה אותו לצד איבס ברלין. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-180 אלף השמעות. תחילה לא הופק עבורו וידאו קליפ רשמי, אך קטע אודיו שלו פורסם בערוץ היוטיוב הרשמי של אולמנסקי. אולם ב-7 במאי פרסמה את הקליפ שלו. הוא אף הגיע למקום החמישי ב.

== מיקומי שיא ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי עדי אולמנסקי
קטגוריה:שירים באנגלית
מכוונת לראש

מכוונת לראש הוא אלבום האולפן הרביעי של הזמרת הישראלית עדי אולמנסקי. את האלבום הוציאה ב-17 במאי 2023 לאור חברת התקליטים הליקון. כלולים בו מספר שיתופי פעולה של אולמנסקי עם מוזיקאים ישראלים נוספים, דוגמת שקל, פלד, טונה, דור3 ועידו מימון. מתוך האלבום יצאו שלושה סינגלים: "לשנות את העולם", "נמות משעמוםםם" ו"באושר ובעושר".

== רשימת רצועות ==

== הערות שוליים ==

קטגוריה:אלבומי 2023
קטגוריה:אלבומי עדי אולמנסקי
קטגוריה:אלבומים בעברית
קטגוריה:אלבומי חברת הליקון
מסטלאן (כדורגל)

מועדון הכדורגל מסטלאן (בספרדית: Mazatlán Fútbol Club) הוא מועדון כדורגל מקסיקני מהעיר מסטלאן שבמדינת סינלואה. המועדון הוקם ביוני 2020 לאחר שהזכיין של קבוצת מונרקס מורליה הודיע כי הוא יעבור לעיר מסטלאן. הקבוצה משחקת בליגת העל המקסיקנית.

== היסטוריה ==
ב-2017, החליטה ממשלת סינלואה לבנות אצטדיון כדורגל חדש בעיר מסטלאן כחלק מפרויקט שנועד לבנות ולשפר מספר מתחמי ספורט במדינה. אחד היעדים של הפרויקט הזה היה שתהיה קבוצת כדורגל מקצוענית שמקורה ממסטלאן.

ב-2020, העבודות הואצו על מנת שהאצטדיון יושלם לפני ה-30 ביוני, לפני תחילת עונת 2020/21, במטרה לחפש קבוצה מקצוענית שתעבור לאצטדיון החדש שנבנה.

ב-2 ביוני, הוכרז באופן רשמי שקבוצת מונרקס מורליה ממתגת את עצמה מחדש למסטלאן, ושהיא תשנה את שמה למועדון הכדורגל מסטלאן. ב-8 ביוני, המועדון הציג את סמלו וצבעיו. כשצבעי הקבוצה הם סגול, שחור ולבן.

ב-11 ביוני, המועדון הציג את פרנסיסקו פלנסיה כמאמן הקבוצה לעונת 2020/21.<ref></ref> ב-27 ביולי 2020, מסטלאן שיחקו את המשחק הרשמי הראשון שלהם, בו הפסידו לפואבלה בתוצאה 1–4. השער הרשמי הראשון של המועדון הובקע על ידי ססאר הוארטה.

== קישורים חיצוניים ==
* 

==הערות שוליים==

קטגוריה:קבוצות כדורגל מקסיקניות
קטגוריה:קבוצות כדורגל שהוקמו ב-2020
דאריו יזבק ברנאל

דריו יזבק ברנאל (בספרדית: Darío Yazbek Bernal נולד ב-30 בנובמבר 1990) הוא שחקן קולנוע וטלוויזיה מקסיקני, הידוע ממשחקו בסדרת הטלוויזיה "בית הפרחים" בנטפליקס.

== קורות חיים ==
יזבק הוא בנם של סרג'יו יזבק ופטריסיה ברנאל . אחותו ואחיו הם השחקנים תמרה יזבק ברנאל וגאל גרסיה ברנאל (אחיו למחצה).<ref name=":0"></ref> מוקף בשחקנים ובמקצוע המשחק מגיל צעיר, הוא נכנס ישר למשחק.<ref name=":1"></ref>

== פילמוגרפיה ==
{| class="wikitable"
!שנה
!כותרת
!תפקיד
! הערות
|-
| 2009
| דניאל ואנה
| דניאל טורס
|
|-
| rowspan="2" | 2017
| Los Paisajes
| פבלו
| גם מפיק שותף 
|-
|בתה של אפריל
| -
| עוזר במאי 
|-
| rowspan="2" | 2018
| El candidato Rayo
| קרלוס מרקס
| טלוויזיה 
|-
| MexcamGirlz
| פבליטו
|טלוויזיה
|-
| 2018–2020
| בית הפרחים
| ג'וליאן דה לה מורה
| טלוויזיה 
|-
| rowspan="2" | 2020
|מקום הימצאה
| אלברטו בזבז
| נטפליקס
|-
|סדר חדש 
| אלן
| סרט קולנוע
|-
| 2021
| בית הפרחים: הסרט
| ג'וליאן דה לה מורה
| סרט קולנוע
|-
|2022
|אז ועכשיו
|פדרו הצעיר
|8 פרקים
|-
| rowspan="3" |2023
|Vgly
|ד"ר מנדייטה
|סדרת טלוויזיה
|-
|La hora marcada
|פיפו
|פרק: "La bestia"
|-
|אני לא מצפה ממישהו להאמין לי <small>(אנ')</small>
|חואן פבלו
|סרט
|-
|2024
|Pet Shop Days
|אלחנדרו
|סרט קולנוע
|}

==קישורים חיצוניים==

== הערות שוליים ==

 
קטגוריה:מקסיקו סיטי: אישים
קטגוריה:שחקני קולנוע וטלוויזיה מקסיקנים
קטגוריה:מקסיקנים שנולדו ב-1990
פדריקו ברבה

פדריקו ברבה (באיטלקית: Federico Barba; נולד ב-1 בספטמבר 1993 ברומא שבאיטליה) הוא כדורגלן איטלקי המשחק בעמדת הבלם בקבוצת קומו מהסרייה א'.

== קריירת מועדונים ==
ברבה שיחק בקבוצות גרוסטו, אמפולי, שטוטגרט, ספורטינג חיחון, קייבו ורונה, ריאל ואיאדוליד, בנוונטו ופיזה.

ב-1 באוגוסט 2023 חתם בקומו מהסרייה ב'.

== קישורים חיצוניים ==

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני גרוסטו
קטגוריה:כדורגלני אמפולי
קטגוריה:כדורגלני שטוטגרט
קטגוריה:כדורגלני ספורטינג חיחון
קטגוריה:כדורגלני קייבו ורונה
קטגוריה:כדורגלני ריאל ואיאדוליד
קטגוריה:כדורגלני בנוונטו
קטגוריה:כדורגלני פיזה
קטגוריה:כדורגלני קומו
קטגוריה:איטלקים שנולדו ב-1993
דנדרובטיס חקיין

דנדרובטיס חקיין (שם מדעי: Ranitomeya imitator) הוא מין של צפרדע ממשפחת הדנדרובטיים החי ביערות של מזרח פרו. צפרדע זו נפוצה יחסית, אם כי לעיתים נפגעת מבירוא יערות ומסחר לחיות מחמד.

==תיאור==
זוהי צפרדע קטנה יחסית באורך של 20 מ"מ והיא בעלת רגליים כחולות וגוף צהוב עז בעל פסים או כתמים שחורים עבים לאורך הגוף. הצפרדע רעילה מאוד, כנראה עקב אכילת מספר אקריות רעילות בעצמם או מחיפושיות מהסוג Choresine.

הצפרדע קיבלה את שמה עקב החקיינות של כמה ממופעיה (ישנם 4 מופעים שונים שלה) לכמה מיני צפרדעים מסוגה: R. variabilis ,R. fantastica ו-R. summersi. החקיינות עוזרת לצפרדע להתאים את הצבעי האזהרה המשותפים לה ולצפרדעים אחרות, כדי להגדיל את יכולת ההרתעה. בעבר מופעים אלה נחשבו לתת-מינים שונים, אך הדבר לא אושר לאחר בדיקות מולקולריות ונראה שמספר צפרדעים מחקות ביעילות יותר צפרדעים הנפוצות יותר בסביבתם. 

צפרדעים אלה חיות ביערות גשם טרופיים עד לגובה 1,000 מטר מפני הים והם מתרבות לרוב סביב עלי ברומליים לחים, בהם הם מגדלים את ראשניהם. הזכר שומר על צאצאיו מטורפים או יריבים ולהאכלת הראשן הוא מקרקר לנקבה, המגיעה כדי להטיל ביצים לא מופרות למאכל הראשנים. עקב דאגתם לצעירים הצפרדעים יכולות לגדל בין 1 ל-4 צעירים לעונת רבייה, כאשר כל אחד מוטל בעלה אחר.

==קישורים חיצוניים==

== הערות שוליים ==

קטגוריה:דנדרובטיים
קטגוריה:פרו: דו-חיים
Something in the Way You Move

"Something in the Way You Move" הוא סינגל של הזמרת הבריטית, אלי גולדינג. השיר יצא לראשונה כסינגל שיווקי ב-9 באוקטובר 2015. מאוחר יותר, ב-19 בינואר 2016, השיר יצא כסינגל על ידי חברות התקליטים צ'ריטרי רקורדס ואינטרסקופ רקורדס. השיר הוא הסינגל השלישי של אלבום האולפן השלישי שלה, Delirium. השיר נכתב על ידי אלי גולדינג בשיתוף פעולה עם גרג קורסטין, שגם הפיק את השיר.

נכון ליולי 2023, השיר הושמע למעלה מ-136 מיליון פעמים בספוטיפיי,<ref></ref> ולמעלה מ-29 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!פולין (ZPAV)
|זהב
|10,000
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |עולמי
| 9 באוקטובר 2015
| הורדת מוזיקה <small>(בתור סינגל שיווקי)</small>
| פולידור רקורדס
| align="center" |<ref name="mtvnews"></ref>
|-
! scope="row" | ארצות הברית
| 19 בינואר 2016
| להיט רדיו עכשווי
|צ'ריטרי רקורדס, אינטרסקופ רקורדס
| align="center" |<ref></ref>
|-
! scope="row" |איטליה
| 29 באפריל 2016
|איירפליי
| יוניברסל מיוזיק גרופ
| align="center" |<ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2016
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי גרג קורסטין
קטגוריה:שירים שהופקו על ידי גרג קורסטין
קטגוריה:וידאו קליפים שבוימו על ידי אמיל נאוה
קטגוריה:שירי אלקטרופופ
קטגוריה:סינגלים בהוצאת אינטרסקופ רקורדס
ברייט דאטה

ברייט דאטה (באנגלית: Bright Data) היא חברה ישראלית לשירותי כריית נתונים, אשר נוסדה בשנת 2014, בשם לומינטי נטוורקס (Luminati Networks) במטרה לספק פתרונות לאיסוף וניהול מידע ציבורי ברחבי הרשת. לחברה פלטפורמה שמטרתה העיקרית היא לאפשר לעסקים לקבל החלטות ממוקדות על סמך מאגרי מידע גדולים.

== היסטוריה ==
החברה החלה כחטיבה בחברת הולה (Hola VPN) ב-2014, בשם לומינטי נטוורקס ועסקה באיסוף דאטה גלוי מהאינטרנט. ב-2017, לומינטי נטוורקס נמכרה בנפרד מהולה ל־EMK Capital, קרן השקעות פרטית מלונדון, על פי שווי של כ-200 מיליון דולר.<ref></ref>

בשנת 2020, הקימה החברה ארגון בשם The Bright Initiative במטרה להנגיש דאטה ללא עלות עבור עמותות, ארגונים וגופי מחקר.<ref></ref> הארגון משרת יותר מ-700 חברות וביניהן 300 מוסדות אקדמאים.

בספטמבר 2022, רכשה החברה את הסטארט-אפ הישראלי Market Beyond, שעסק בניתוח נתוני מסחר אלקטרוני מבוסס בינה מלאכותית.

בינואר 2023, הגישה חברת ברייט דאטה תביעה נגד חברת מטא לאחר שזו הגישה לבית המשפט בקליפורניה תביעה נגדם בדרישה שחברת ברייט דאטה תחדל מלסרוק את המידע הפומבי שמתפרסם בפלטפורמות השונות של החברה – בעיקר פייסבוק ואינסטגרם.

ביולי 2023 הוגשה תביעה דומה על ידי ספייס X

== קישורים חיצוניים ==

== הערות שוליים ==

קטגוריה:חברות ישראליות
ילד ושמו אמיל (סדרת טלוויזיה)

ילד ושמו אמיל (בשוודית: Emil i Lönneberga; בגרמנית: Michel aus Lönneberga) היא סדרה שוודית המבוססת על ספרה של אסטריד לינדגרן "ילד ושמו אמיל". עלילת הסדרה נפרסה לאורך 13 פרקים. הסדרה היא למעשה פריסה של שלושה סרטים באורך מלא.

שיר הנושא של הסדרה "על אמיל כל אדם שמע" ("Michel aus Lönneberga") הולחן בידי גיאורג ריידל, לצד תמלול של אסטריד לינדגרן. השיר הושר בידי השחקנית של לינה מוד הנסון, ובעברית בוצע על ידי מיקי קם וגליה ישי (אשר האחרונה דיבבה את לינה). את השיר תרגם דן זכאי.

== הגרסה העברית ==
ב-1976 שודרו פרקי הסדרה בטלוויזיה הישראלית. הסדרה שודרה בשעה המיועדת לילדים, כשהיא מדובבת, דבר שלא היה מקובל באותה התקופה, שבה שודרו סדרות ילדים זרות כשהן מלוות בכתוביות. הסדרה זכתה לפופולריות רבה בעת שידורה בארץ.

בארץ שודרו כל 13 הפרקים. הסדרה חזרה להרצה חוזרת ואחרונה בשנות השמונים החל מ-6 ביוני 1980 עד 26 בספטמבר 1980

==עלילה==
בחוות קטהולט בשוודיה גר ילד קטן ששמו אמיל. אמיל משתדל מאוד להיות ילד טוב, אבל זה לא תמיד מצליח לו. ובכך קורה, למשל, שממש בלי כוונה הוא תוקע את ראשו בתוך קערה של מרק, תולה את אחותו הקטנה אידה על ראש תורן ומבהיל מאוד את כל תושבי הכפר לונברגה באמצע משתה חגיגי.

== פרקי הסדרה ==
{| class="wikitable plainrowheaders" style="text-align:center;"
!מספר הפרק
!שם הפרק בעברית
!תאריך שידור בישראל 
|-
|1
|אמיל תופס עכבר
|11 במאי 1976
|-
|2
|מעשה בקערת מרק
|18 במאי 1976
|-
|3
|יום חג
|25 במאי 1976
|-
|4
|יום שוק
|1 ביוני 1976
|-
|5
|אמיל עורך סעודה
|8 ביוני 1976
|-
|6
|מכירה פומבית
|15 ביוני 1976
|-
|7
|מעשה בפרה
|22 ביוני 1976
|-
|8
|כאבי שיניים
|29 ביוני 1976
|-
|9
|כולם הולכים ללמוד
|2 ביולי 1976
|-
|10
|כוונות טובות
|9 ביולי 1976
|-
|11
|חבר חדש
|16 ביולי 1976
|-
|12
|מעשה הקונדס של החזירון
|23 ביולי 1976
|-
|13
|סערת השלג הגדולה
|30 ביולי 1976
|}

== צוות השחקנים והמדבבים ==

* אסטריד לינדגרן/ אסתר סופר - קריינית.
* יאן אוהלסן / אריה ירדור - אמיל סוונסון
* לינה וויזבורג / לימור הוד - אידה סוונסון, אחותו הקטנה של אמיל
* מוד הנסון / גליה ישי - לינה, עובדת משק הבית
* אלאן אדוול / גדעון זינגר - אנטון סוונסון, אביו של אמיל
* אמי סטורם / שפרירה זכאי - אלמה סוונסון, אימו של אמיל
* ביורן גוסטפסון / שלמה וישינסקי - אלפרד, עובד משק הבית
* קרסטה לוק / דבורה קידר - דודה מאיה

הסדרה הוקלטה בארץ באולפני זינקו ובוימה תחת ניצוחה של שפרירה זכאי, ששמשה גם כמעבדת ומתרגמת. מתרגם השיר היה דן זכאי.

==קישורים חיצוניים==

== הערות שוליים ==

קטגוריה:סדרות טלוויזיה לילדים
קטגוריה:תוכניות טלוויזיה שעלו לשידור בשנות ה-1970
קטגוריה:הערוץ הראשון - תוכניות רכש
קטגוריה:סדרות טלוויזיה המבוססות על ספרים
קטגוריה:ספרי אסטריד לינדגרן
קטגוריה:סרטי הרפתקאות
קטגוריה:סדרות טלוויזיה שוודיות
קטגוריה:סדרות טלוויזיה גרמניות
עומר אל-עלמה

עומר סֻלְטָאן אַל-עֻלַמָא (בערבית: عمر سلطان العلماء) הוא השר לבינה מלאכותית באיחוד האמירויות הערביות. הוא מונה באוקטובר 2017 על ידי מי שהיה סגן הנשיא וראש הממשלה של איחוד האמירויות ושליט דובאי, השייח' מוחמד בן ראשד אאל מכתום. איחוד האמירויות הייתה המדינה הראשונה שמינתה שר לאינטליגנציה מלאכותית.

== חיים מוקדמים וחינוך ==
אל-עלמה נולד ב-16 בפברואר 1990 בדובאי . יש לו תואר ראשון במנהל עסקים וניהול מהאוניברסיטה האמריקאית בדובאי, ותעודה במצוינות וניהול פרויקטים מהאוניברסיטה האמריקאית בשארג'ה.<ref></ref>

== קריירה ==
תחומי האחריות של אל-עלמה כשר לבינה מלאכותית כוללים יצירה וטיפוח מאמצים בינלאומיים בניהול אחראי של בינה מלאכותית ומשקף את החזון של איחוד האמירויות הערביות לגבי שימוש אתי בבינה מלאכותית.

לפני תפקידו כשר, עבד אל-עלמה במספר מגזרים, כולל מגזר הבנקאות, טלקומוניקציה, ארגונים פרטיים וממשל. משנת 2012 ועד 2014, היה חבר אל-עלמה בתכנון התאגידי במשרד ראש הממשלה של איחוד האמירויות. מנובמבר 2015 עד נובמבר 2016, הוא היה סגן ראש משרד השר במשרד ראש הממשלה של איחוד האמירויות. בין דצמבר 2015 לאוקטובר 2017, הוא היה המזכיר הכללי של הארגון העולמי לרחפנים. בנובמבר 2017 הוא מונה לסגן המנהל של קרן Dubai Future Foundation.

במהלך עבודתו במחלקת העתיד במשרד [https://www.mocaf.gov.ae/en לענייני הממשלה והעתיד], השתתף אל-עלמה בפיתוח אסטרטגיית המאה של איחוד האמירויות הערביות לשנת 2071. הוא גם השתתף בפיתוח אסטרטגיית המהפכה התעשייתית הרביעית של איחוד האמירויות, שמטרתה הייתה לקדם את מעמדה של איחוד האמירויות כמרכז עולמי של המהפכה התעשייתית הרביעית ולפתח כלכלה לאומית המבוססת על ידע, חדשנות וטכנולוגיות עתידיות. לפני מינויו, הוא עבד על פיתוח אסטרטגיית הבינה המלאכותית של איחוד האמירויות.<ref></ref>

== חברויות ==
בנובמבר 2017, אל עולמה מונה לחבר במועת "עיצוב העתיד של הכלכלה והחברה הדיגיטלית" (קבוצת עבודה), <ref></ref> והוא לוקח חלק בפורום הכלכלי העולמי (WEF) - בדאבוס .

== אסטרטגיית איחוד האמירויות לבינה מלאכותית ==
באוקטובר 2017 השיקה ממשלת איחוד האמירויות את "אסטרטגיית הבינה המלאכותית של איחוד האמירויות". הנוגעת בתחומי החינוך, התחבורה, האנרגיה, החלל והטכנולוגיה.<ref></ref>

== מחנה קיץ ראשון של AI ==
ב-1 ביולי 2018, חנך אל-עלמה את [http://www.aicamp.ae/ מחנה הקיץ] הראשון של איחוד האמירויות הערביות.<ref></ref>

==קישורים חיצוניים==

== הערות שוליים ==

קטגוריה:בינה מלאכותית
קטגוריה:פוליטיקאים אמירתים
קטגוריה:ילידי 1990